**Järva Vallavalitsusele**   **13. juuni 2024**

**Kooskõlastus**

Käesolevaga palume Järva Vallavalitsuse kooskõlastust **Eesti Skautide Ühingu** (registrikood 80048529) poolt korraldatavale traditsioonilisele ERNA Matkale, mis toimub sel aastal **2.- 4. augustini**. ERNA Matk on kolmes raskusastmes (36h, 24h, 16h rada) toimuv üritus kõikidele matkahuvilistele, mis käesoleval aastal toimub juba 25. korda. Matkal osaleb kokku ligikaudu 200 matkalist ja 50 korraldajat.

Selleaastase matka start ja finiš on Kautlas ning matkarada kulgeb Kose, Anija ja Järva vallas. Matkaala kaart on leitav siin - <https://xgis.maaamet.ee/xgis2/page/link/ssAoZbg> . Ürituse raames ei toimu massilist inimeste ega autode üheaegset liikumist, matkajad liiguvad rajal 4- kuni 6- liikmelistes gruppides. Kogu tegevuseks läbiviidav varustus võetakse korraldajate poolt kaasa ning lahkudes korrastatakse kontrollpunktide piirkond.

Rajal viib matka põnevamaks muutmiseks läbi vastutegevust Kaitseliidu Tallinna Malev. Vastutegevus kasutab oma tegevuses imitatsioonivahendeid (paukpadrunid ja suits) ning tegutseb ainult inimtegevusest eemal metsateedel. Imitatsioonivahendeid kasutatakse ainult märguande eesmärgil olukordades, kui tegemist on matkal osalejate ning vastutegevuse kohtumisega. Vastutegevuse eest vastutav isik matkal on Ramil Pärdi.

Rajal on korraldajate poolt tagatud liikuv esmaabimeeskond. Üritus kooskõlastatakse Keskkonnaameti, RMK, Jahimeeste Seltsi, Päästeameti ja PPA Põhja Prefektuuriga ning kontrollpunktid maaomanikega.

Lugupidamisega

Ragnar Luup

Eesti Skautide Ühingu juhatuse esimees

/allkirjastatud digitaalselt/

**Lisainfo:**

Katrin Klesment, ERNA Matka infojuht, tel. 504 4076, erna@skaut.ee;

Katri Kaibiainen, ERNA Matka peakorraldaja, tel. 53 414 793, [kkaibiainen@gmail.com](mailto:kkaibiainen@gmail.com)

Ramil Pärdi, ERNA Matka rajameister, tel 50 44 756